PATVIRTINTA

Rokiškio rajono savivaldybės tarybos

2023 m. kovo 31 d. sprendimu Nr. TS-

**ROKIŠKIO RAJONO SAVIVALDYBĖS PEDAGOGINĖS PSICHOLOGINĖS TARNYBOS REORGANIZAVIMO, PRIJUNGIANT JĄ PRIE ROKIŠKIO RAJONO SAVIVALDYBĖS ŠVIETIMO CENTRO, SĄLYGŲ APRAŠAS**

**I SKYRIUS**

**BENDROSIOS NUOSTATOS**

1. Rokiškio rajono savivaldybės pedagoginės psichologinės tarnybos reorganizavimo, prijungiant ją prie Rokiškio rajono savivaldybės švietimo centro, sąlygų aprašas (toliau – Aprašas) reglamentuoja Rokiškio rajono savivaldybės pedagoginės psichologinės tarnybos reorganizavimą, prijungiant ją prie Rokiškio rajono savivaldybės švietimo centro.

2. Aprašas parengtas vadovaujantis Lietuvos Respublikos civilinio kodekso 2.95–2.97 straipsniais, 2.99 straipsnio 1 ir 2 dalimis, 2.101 ir 2.103 straipsniais, Lietuvos Respublikos biudžetinių įstaigų įstatymo 14 straipsniu, Lietuvos Respublikos švietimo įstatymo 44 straipsnio 2 ir 6 dalimis, Švietimo pagalbos įstaigų steigimo, reorganizavimo, likvidavimo ir pertvarkymo kriterijų sąrašu, patvirtintu Lietuvos Respublikos Vyriausybės 2011 m. liepos 13 d. nutarimu Nr. 883 „Dėl Švietimo pagalbos įstaigų steigimo, reorganizavimo, likvidavimo ir pertvarkymo kriterijų sąrašo patvirtinimo“, Rokiškio rajono savivaldybės tarybos 2023 m. sausio 27 d. sprendimu Nr. TS-9 „Dėl sutikimo reorganizuoti Rokiškio rajono savivaldybės pedagoginę psichologinę tarnybą, prijungiant ją prie Rokiškio rajono savivaldybės švietimo centro“.

**II SKYRIUS**

**REORGANIZAVIME DALYVAUJANČIOS ĮSTAIGOS**

3. Reorganizuojamas juridinis asmuo:

3.1. pavadinimas – Rokiškio rajono savivaldybės pedagoginė psichologinė tarnyba;

3.2. teisinė forma – biudžetinė įstaiga;

3.3. buveinė – J. Biliūno g. 2, LT-42105, Rokiškis;

3.4. kodas – 300026076;

3.5. registras, kuriame kaupiami ir saugomi duomenys apie juridinį asmenį – Valstybės įmonė Registrų centras (Juridinių asmenų registras).

4. Dalyvaujantis reorganizavime juridinis asmuo:

4.1. pavadinimas – Rokiškio rajono savivaldybės švietimo centras;

4.2. teisinė forma – biudžetinė įstaiga;

4.3. buveinė – P. Širvio g. 1, LT-42155 Rokiškis;

4.4. kodas – 300026051;

4.5. registras, kuriame kaupiami ir saugomi duomenys apie juridinį asmenį – Valstybės įmonė Registrų centras (Juridinių asmenų registras).

**III SKYRIUS**

**REORGANIZAVIMO BŪDAS, PASIBAIGIANTI BIUDŽETINĖ ĮSTAIGA IR PO REORGANIZAVIMO VEIKSIANTI BIUDŽETINĖ ĮSTAIGA, REORGANIZAVIMO TIKSLAS IR PO REORGANIZAVIMO VEIKSIANČIOS ĮSTAIGOS TEISES IR PAREIGAS ĮGYVENDINANTI INSTITUCIJA**

5. Reorganizavimo būdas – prijungimas: Rokiškio rajono savivaldybės pedagoginė psichologinė tarnyba prijungiama prie Rokiškio rajono savivaldybės švietimo centro.

6. Po reorganizavimo veiksiantis Rokiškio rajono savivaldybės švietimo centras (adresas – P. Širvio g. 1, LT-42155 Rokiškis), turintis struktūrinį padalinį – Pedagoginę psichologinę tarnybą (adresas – J. Biliūno g. 2, LT-42105, Rokiškis), tęs veiklą, o Rokiškio rajono savivaldybės pedagoginė psichologinė tarnyba veiklą baigs.

7. Reorganizavimo tikslai – optimizuoti Rokiškio rajono savivaldybės pedagoginės psichologinės tarnybos ir Rokiškio rajono savivaldybės švietimo centro valdymą, racionalizuoti lėšų paskirstymą, užtikrinti kokybišką priskirtų funkcijų vykdymą, siekiant efektyvesnio išteklių naudojimo, užtikrinti kokybišką švietimo pagalbos teikimą Rokiškio rajono savivaldybės teritorijoje gyvenantiems vaikams ir mokiniams, jų tėvams (globėjams, rūpintojams) ir švietimo įstaigoms, jų vadovams, pavaduotojams ugdymui, mokytojams, švietimo pagalbą teikiantiems specialistams.

8. Po reorganizavimo veiksiančio Rokiškio rajono savivaldybės švietimo centro savininko teises ir pareigas įgyvendins Rokiškio rajono savivaldybės taryba

**IV SKYRIUS**

**REORGANIZAVIMO TERMINAI, TEISIŲ IR PAREIGŲ PERĖMIMO MOMENTAS**

9. Juridinių asmenų registrui Aprašas pateikiamas ne vėliau kaip pirmą viešo paskelbimo apie Aprašo parengimą dieną.

10. Reorganizavimo terminai:

10.1. reorganizavimo pradžia – informacijos apie Aprašo parengimą viešo paskelbimo diena;

10.2. reorganizavimo pabaiga – 2023 m. birželio 30 d.;

11. Pasibaigus reorganizavimui, baigiasi Rokiškio rajono savivaldybės pedagoginės psichologinės tarnybos teisės ir pareigos. Teisės ir pareigos pereis po reorganizavimo tęsiančiam veiklą Rokiškio rajono savivaldybės švietimo centrui nuo 2023 m. liepos 1 d.

12. Rokiškio rajono savivaldybės pedagoginė psichologinė tarnyba po reorganizavimo kaip juridinis asmuo pasibaigia nuo jo išregistravimo iš Juridinių asmenų registro dienos, bet ne vėliau kaip iki 2023 m. birželio 30 d.

13. Po reorganizavimo veiksianti biudžetinė įstaiga – Rokiškio rajono savivaldybės švietimo centras, turintis struktūrinį padalinį – Pedagoginę psichologinę tarnybą, sudarys tinkamas sąlygas asmeniui mokytis visą gyvenimą, tenkinant pažinimo, ugdymosi poreikius, tobulinant įgytą kvalifikaciją bei įgyjant papildomų kompetencijų, vykdys švietimo pagalbos teikimą Rokiškio rajono savivaldybės teritorijoje gyvenantiems vaikams ir mokiniams, jų tėvams (globėjams, rūpintojams) ir švietimo įstaigoms, jų vadovams, pavaduotojams ugdymui, mokytojams, švietimo pagalbą teikiantiems specialistams; detalesnės funkcijos, kurias įgyvendins po reorganizavimo veiksianti biudžetinė įstaiga, bus nustatytos Rokiškio rajono savivaldybės švietimo centro nuostatuose.

**V SKYRIUS**

**REORGANIZUOJAMO JURIDINIO ASMENS TURTAS, APSKAITOS IR KITI DOKUMENTAI**

14. Reorganizuojama biudžetinė įstaiga Rokiškio rajono savivaldybės pedagoginė psichologinė tarnyba reorganizavimo datai (bet ne vėliau kaip iki 2023 m. birželio 30 d.) turi pateikti ir perduoti:

14.1. reorganizuojamos įstaigos valdomo nekilnojamojo, materialaus ir nematerialaus ilgalaikio, trumpalaikio turto ar turto gauto pagal panaudą, apskaitos žiniaraščius su įsigijimo balansine ir likutine verte;

14.2. pirkėjų, tiekėjų (debitorių, kreditorių skolų) įsiskolinimo žiniaraščius;

14.3. biudžeto išlaidų sąmatos vykdymo (su FVAS registravimo funkcija) balansą;

14.4. banko (-ų) sąskaitų išrašų likučių suvestinę reorganizavimo datai;

14.5. įstaigos darbuotojų nepanaudotų atostogų sąrašą reorganizavimo datai;

14.6. įstaigos darbuotojų darbo užmokesčio kortelių kopijas už laikotarpį 2023-01-01– 2023-06-30.

15. Rokiškio rajono savivaldybės administracijos direktoriaus įsakymu sudaryta Rokiškio rajono savivaldybės pedagoginės psichologinės tarnybos reorganizavimo komisija turto, apskaitos ir kitų dokumentų perdavimo metu (iki 2023 m. birželio 30 d.), surašo Reikalų perdavimo ir priėmimo aktą, patvirtintą Rokiškio rajono savivaldybės mero 2020 m. vasario 13 d. potvarkiu Nr. MV-6 „Dėl Rokiškio rajono savivaldybės biudžetinių įstaigų vadovų reikalų perdavimo“.

16. Visas reorganizuojamos biudžetinės įstaigos Rokiškio rajono savivaldybės pedagoginės psichologinės tarnybos valdomas, naudojamas ir disponuojamas patikėjimo teise ir savivaldybei nuosavybės teise priklausantis turtas, apskaitos ir kiti dokumentai bus perduoti teisės aktų nustatyta tvarka iki 2023 m. birželio 30 d. (imtinai) Rokiškio rajono savivaldybės švietimo centrui.

17. Reorganizuojamos Rokiškio rajono savivaldybės pedagoginės psichologinės tarnybos finansinę atskaitomybę, finansinius įsipareigojimus, kitų ūkinių reikalų dokumentų bylas po reorganizavimo perims Rokiškio rajono savivaldybės švietimo centras.

18. Rokiškio rajono savivaldybės pedagoginės psichologinės tarnybos archyvas perduodamas Rokiškio rajono savivaldybės švietimo centrui.

**VI SKYRIUS**

**BAIGIAMOSIOS NUOSTATOS**

19. Aprašas skelbiamas Rokiškio rajono savivaldybės pedagoginės psichologinės tarnybos ir Rokiškio rajono savivaldybės švietimo centro interneto svetainėse (www.rokiskioppt.lt, www.rokiskiosc.lt).

20. Rokiškio rajono savivaldybės pedagoginės psichologinės tarnybos ir Rokiškio rajono savivaldybės švietimo centro direktoriai reorganizavimo metu privalo užtikrinti nepertraukiamą įstaigų nuostatuose numatytų veiklų vykdymą.

21. Reorganizuojama Rokiškio rajono savivaldybės pedagoginė psichologinė tarnyba įpareigojama sudaryti tik tuos sandorius, kurie būtini įstaigos veiklai užtikrinti iki jos reorganizavimo pabaigos, o juos sudarant, informuoti kitas sandorių šalis apie įstaigos reorganizavimą.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rokiškio rajono savivaldybės

pedagoginės psichologinės tarnybos direktorė Irena Zabulienė

Rokiškio rajono savivaldybės

švietimo centro direktorė Elinga Mikulėnienė